**Møtereferat Lillehammer Rotaryklubb våren 2019**

|  |  |
| --- | --- |
| **Møtetidspunkt** | Tirsdag 11. juni kl. 1900 - 2030 |
| **Møtested** | Verdensteateret, Kirkegt. 68 |
| **Møteleder** | Elin Lyftingsmo |
| **Antall m gjester og observatører** | 20 medlemmer og 2 gjester |
|  | Arne Edsberg orienterte om befaringen i Mesna kultursti sisl lørdag. Tre ting bør gjøres; 1)Hogge noen siktelinjer fra stien mot elva. 2)Fjerne tagging på veggen til Niagara vognfabrikk. 3)Skifte noen av skiltene som er ødelagt. |
|  | Med henvisning til sitt Ego-foredrag sist høst orienterte Jørgen Skaug om sin fotoutstilling i et gammelt seterfjøs på Musdalssetra lørdag og søndag i 3 helger fra 20. juli, alle dager kl. 1200 – 1600. |
|  | Marthe-Kari Dahl orienterte om opplegget og programmet for klubbens sommeravslutning i Bjerkebæk neste tirsdag 18. juni – et omfattende program. |
| **Hovedtema** | LIMPI - Lillehammer Institute of Music Production & Industries |
| **Foredragsholder** | Magnus Beite |
| **Kort om foredraget** | Limpi er en internasjonal høyskole med 48 studenter innen musikkproduksjon - ettårig studie (60 studiepoeng) på nivå over Batchelor. Kommende år var det 1500 søkere til Limpi, der de 48 beste tas inn. Videointervju med samtlige studenter som tas inn. Studenter fra 8 – 10 nasjoner, kommende år blir det flest studenter fra USA og Norge. Det er et praktisk og personlig studie, der mesteparten av tiden bruke i ett av Limpi’s 16 musikkstudierom med løpende veiledning av mentor.  Limpi har et årsbudsjett på ca. 17 mill kroner, der halvparten kommer fra studentbetaling (190.000 kr. pr student). Resten kommer fra ulike støtteordinger som Talent Norge, Sparebankstiftelsen, Oppland fylkeskommune og Lillehammer kommune. Studentetene trives både med studieåret på Limpi, og Lillehammer som studiested.  Fra høsten 2019 etableres Kreativ videregående skole i Lillehammer, 1. og evt 2. årstrinn, med lokaler i Bryggerigt. 8 (Rydjord-bygget), som en sidestilt organisasjon til Limpi.  Magnus Beite kom direkte fra en prisutdeling i Oslo, der StarGate fikk overrakt Spellemann og Music Norways-pris av kronprins Haakon som «Årets Internasjonale musikksuksess 2018». Stargate valgte å gi stipendet til LIMPI, Lillehammer Institute of Music Production and Industries. Pengene skal brukes til reisestipend for tre avgangselever som har utmerket seg i løpet av året. Utvelgelsen gjøres av Limpi i samarbeid med StarGate. Stargate stiller også ett rom i sitt studio i Los Angeles til disposisjon i en uke for hver av vinnerne. |
| **Referent** | Jørgen Skaug |
| **Neste møte** | 18. juni i Bjerkebæk |
| **Neste referent** | Ole Anders |

|  |  |
| --- | --- |
| **Møtetidspunkt** | Mandag 3. juni kl. 1745 – 1900 – fellesmøte med Mesna Rotary |
| **Møtested** | Bjerkebæk |
| **Møteleder** | Sigurd Haaland, president i Mesna Rotary |
| **Antall m gjester og observatører** |  |
|  |  |
|  |  |
|  |  |
| **Hovedtema** | Bjerkebæk – 100 år siden Sigrid Undset kom til Lillehammer |
| **Foredragsholder** | Kjell Marius Mathisen og Bente Fossberg |
| **Kort om foredraget** | Nesten fullsatt sal under kveldens fellesmøte mellom de to Rotaruklubbene i byen, der avdelingsleder Kjell Marius Mathisen orienterte om historien fra Bjerkebæk og utbygging av aulaen.  Det er ganske nøyaktig 100 år siden Sigrid Undset kom til Lillehammer og tok inn på Breiseth pensjonatet. Etter et par dagen fant hun et sted å bo og fikk leiekontrakt til stedet som hun senere kalte Bjerkebæk. Her hadde hun base i de neste 30 år. Hun bodde her med sin mann som malte. Hennes sønn Hans Undset Svarstad overtok etter hun døde. Etterhvert overtok Staten og driver det Idag, først under Maihaugen og nå Stiftelse Lillehammermuseene.  Deretter orienterte Bente Fossberg om utstillingen som nå er på Bjerkebæk. Sigrid Undset gjør om et uthus til gjestehus som ble utvidet en del. Hun hadde ofte gjester på besøk. Her er en utstilling om hennes reiser rundt om i verden. Det er et utvalg fordi Sigrid Undset reiste mye. I utstillingen har de brukt hennes ord og utsagn. |
| **Referent** | Janneke Kersaan |
| **Neste møte** | Tirsdag 11. juni - Limpi |
| **Neste referent** | Jørgen Skaug |

|  |  |
| --- | --- |
| **Møtetidspunkt** | **28. mai 2019** |
| **Møtested** | **Karrieresenteret** |
| **Møteleder** | **Elin Lyftingsmo** |
| **Antall m gjester og observatører** | **26 medlemmer** |
|  | **Aud Hulberg takket for innsatsen for de som var frivillig under Litteraturfestivalen. Hun ønsket oversikt over antall timer som den enkelte jobbet.** |
|  | **Margit Bjugstad fortalte fra årsmøte i Danmark i Rotary Norden. Hun var valgt til norsk representant til møtet. Magasinet har et opplag på 55’ og har sju utgaver i året og er felles for alle fem nordiske land. Årsmøtet var positivt med henblikk på magasinets framtid. Mål om at flest mulig velger digitalutgaven.** |
|  | **Arne Edsberg fortalte at det vil bli befaring av Mesna kultursti onsdag 29.5 med oppmøte der stien starter ved Svarga. Det vil bli vurdert hva som kan gjøres for at stien skal bli mer tilgjengelig. Rydding av vegetasjon er nødvendig for å ta vare på denne flotte stien med mye industrihistorie.** |
|  | **Det blir avslutningsfest for året på Bjerkebæk 18. juni med servering (påmelding). Det er også besluttet at det blir utdeling av Paul Harris.** |
|  |  |
| **Hovedtema** | **Vedtekter – Elin Lyftingsmo.**  **Forslag til nye vedtekter var sendt ut på forhånd. Ingen merknader var innkommet. Vedtektene ble gjennomgått med de endringer som var foreslått.**  **Endringene må legges fram på to møter og de tas opp igjen på møtet 18. juni. De vil bli vedtatt på årsmøtet til høsten.**  **Det ble presisert at det bør stå i vedtektene at årsmøtet er det øverste organ. Endringene tas med og forslaget sendes ut på nytt.**  **Rotaryåret 2019/2020 – Halvor Møllerløkken**  **Halvor Møllerløkken som er påtroppende president presenterte seg og sine tanker om å bli president og gjennomgikk klubbens forutsetninger, planer, ønsker og ambisjoner for neste rotaryår.**  **Han fortalte også litt om historien til Lillehammer Rotary. Klubben tilhører Distrikt 2305 som består av 50 rotaryklubber.**  **For å forberede seg til vervet har han deltatt på styreseminar (PETS) og distrikskonferanse.**  **Det nye styret for 2019/20 har denne sammensetning;**   * **Halvor Møllerløkken, president** * **Elin Lyftingsmo, siste president** * **Erik Andreas Dahl, kommende president 2020/2021** * **Tone Løvik, sekretær.** * **Steinar Fossbråten, kasserer** * **Gyda Austin, leder av samfunnskomie og internasjonale tjenester.** * **Jørgen Skaug, leder av kommunikasjonskomite** * **Arild Bjørkøy, leder av medlemskomite** * **Ragnhild Falkenberg, leder av arrankenetskomite** * **Svein Melgaard, leder av programkomite**   **Det ble orientert om Håndbok, strategi- og handlingsplan, budsjett og komiteplaner. Han kom også inn på tanker om å prege neste periode litt ut fra sine ønsker som å gjøre «Noe nytt». Dette kan være å starte et nytt prosjekt. Det er sonderinger for å starte et humanitært prosjekt i Albania f.eks. rettet mot barn. Lokale prosjekt er kulturstien langs Mesnaelva og Litteraturfestivalen. Dugnader blir fortsatt en viktig inntektskilde. Hjelp til vakter ved julegryta til Frelsesarmeen er også aktuelt. Til slutt ønsket han at klubben fortsatt skal skape gode vennskap, spennende møter og gode resultater.**  **Medlemmene var positive til de planer som ble lagt fram.** |
| **Referent** | **Per Arne Arstad** |
| **Neste møte** | **Mandag 3. juni kl. 1900 på Bjerkebæk, i samarbeid med Mesna Rotary** |
| **Neste referent** | **Janneke Kersaan** |

|  |  |
| --- | --- |
| **Møtetidspunkt** | 14. mai kl. 1900 - 2030 |
| **Møtested** | Idrettens hus i Olympiaparken |
| **Møteleder** | Elin Lyftingsmo |
| **Antall fremmøtte** | 24 medlemmer og 3 gjester |
|  | Elin minnet om dugnaden ved Birkebeinerløpet 15. juni |
| **Hovedtema** | Idrettens hus og NTG |
| **Foredragsholder** | Jostein Buraas og Trond Hårberg |
| **Kort om foredraget** | **Jostein Buraas** er sjef for Olympiatoppen Innlandet i 50% og daglig leder i Lillehammer Legacy Center i 50%. Han orienterte om arbeidet med å få realisert Idrettens hus på Lillehammer, som ble tatt i bruk i 2017, i tidligere Mesna videregående skole. Lillehammer kommunes eiendomsselskap kjøpte bygget, foretok nødvendige ombygginger, og leier ut til leietakerne. Det er investert nærmere 70 mill kr. i huset. Økonomien er i dag bærekraftig, der inntektene dekker kostnadene. Idrettens hus har stor betydning for regionen, bygge nettverk, samarbeide på tvers av idretter, utvikle idrettsmiljøene og kompetanseutvikling.  Buraas orienterte også om Olympiatoppen Innlandet, en av flere regionale avdelinger i Olympiatoppen, der hovedmålet er å utvikle Morgendagens helter innen idrett.  **Trond Hårberg,** sportssjef, orienterte om NTG Lillehammer. Skolen ble etablert i 1994 etter OL, og har i år 25-års jubileum. Ungdomsskolen ble etablert i 2017, der elevene kommer fra Lillehammer og de omliggende kommuner.  NTG tilbyr en allmennfaglig opplæring som fører fram til studiekompetanse, og har trenere/treningsopplegg innen mange forskjellige idretter. Skolen har en individuell og helhetlig oppfølging, skreddersydd til hver enkelt elev, der hovedmålet er idrettsfaglig, skolefaglig og holdningsmesig.  NTG Lillehammer har 72 ansatte, og finansieres i hovedsak ved statsstøtte, skolepenger (kr. 24.900 pr. år) og idrettsavgift (ca. kr. 50.000 i snitt). Etter Ungdoms-OL disponerer NTG 60 hybler i ett av hybelhusene, der elevene i 1. klasse blir prioritert.  Stiftelsen NTG eier og drifter 11 idrettsskoler i landet - 5 ungdomsskoler og 6 videregående skoler, samt NTG kompetanse.  **Oppsummert etter kveldens møte; Idrettens hus er en stor suksess, og NTG imponerer – både idrettslig og skolefaglig.** |
| **Referent** | Jørgen Skaug |
| **Neste møte** | Tirsdag 28. mai (møtet 21. mai utgår pga. klubbens engasjement i Litteraturfestivalen. |
| **Neste referent** | Per Arne |

|  |  |
| --- | --- |
| **Møtetidspunkt** | 07.05.19 |
| **Møtested** | Frelsesarneen, Fossveien |
| **Møteleder** | Elin Lyftingsmo |
| **Antall m gjester og observatører** | 20 medl. + 1 obs +1 gjest |
|  | Under møtet overrakte Elin Lyftingsmo en gave til Frelsesarmeen på kr. 3000 fra Lillehammer Rotaryklubb. |
|  |  |
|  |  |
| **Hovedtema** | Jobben |
| **Foredragsholder** | Henrik Stjer |
| **Kortog foredraget** | Frelsesarmeen kom til Norge i 1887 med sitt motto: Suppe – såpe – frelse. Det ble en blandet mottakelse, men er i dag veletablert m/bl. a. 105 kor, utallige sangere og musikere og dedikerte medarbeider.  Henrik Stjer er leder av Frelsesarmeens Jobben, er dansk, har bodd i Norge siden 2002, og har aldri tidligere hatt relasjon til Frelsesarmeen. Jobbet i sosialtjenesten og engasjerte seg i frivillig arbeid.. Nå daglig leder av Jobben som er et arbeidstreningstilbud for rusmisbrukere over 18 år. Målet er å gi rusmisbrukere et sted å gå til, at de skal ha noe meningsfylt å gjøre og at de skal oppleve å føle at de er en el av det samfunnet de lever i.  I nov 2018 flyttet Jobben sin virksomhet til Fossveien der Frelsesarmeen driver: Felttjeneste m/kirkearbeid, Sosialtjeneste – barnehagebistand, rehabilitering, gatehospital mm og nå Jobben.  Jobben ble etablert på Lillehammer for 12 år siden som et lavterskeltilbud til personer som hadde behov for arbeidsfellesskap. Dette var personer som hadde strevsomme liv, som hadde kjempet utallige kamper og som ønsket et eierskap til en jobb  Arbeidet varer fra kl.10.00- 14.00, 4 dager i uken. De betales m/kr. 50 pr t. ( kr.200 pr dag). Fellesskapet rundt lunsjbordet gir mening for dem alle.  Det er et nært samarbeid m/NAV og Lillehammer kommune. De utøver sine tjenester hos private og næringsdrivende, men er avhengig av forståelse for at det kan vøre frafall av enkeltpersoner i perioder. Dette betyr at å påta seg langsiktige og omfattende arbeidsoppgaver ikke er enkelt.  De driver «Skaperverket» som er en Cafe startet opp i 2018. Her arbeider også innvandrere. De møtes før åpningstid for å snakke norsk og å lære sin daglige oppgave. AKS som står for arbeid, kompetanse og samhandling. Det utøves bistand til innvandrerkvinner som er ensomme, som sliter med språket og som kan ha psykiske plager. Tiltak utøves også overfor demente, slik som sang og samtaler. Utallige aktiviteter ivaretas for å spre glede og stimulere mennesker som strever med livene sine. |
| **Referent** | Anne W. Henriksen |
| **Neste møte** | NTG, v/sportssjef Trond Hårberg |
| **Neste referent** | Odd Arnfinn |

|  |  |
| --- | --- |
| **Møtetidspunkt** | Tirsdag 30. april 2019 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 21 medlemmer og 2 gjester |
| **2 min** | Per Rasmussen orientere om Internasjonal fest på Lillehammer vgs. avd. Sør i går 29. spri. 600 deltakere – underholdning, mat og fest. Stor og flott dugnad, med Mesna Rotary som en sentral arrangør. |
| **2 min** | Elin Lyftingsmo minnet om Rotary distriktskonferansen på Hafjell 20. – 21 september, og ønsket god deltakelse far vår kluubb. |
| **2 min** | Ivar Olstad fra Mesna Rotary orienterte om boka «Stemmer fa mange land – sammen i Lillehammer» som Mesna Rotary har gitt ut. 20 fortellinger fra familier og enkeltpersoner, skrevet av mange forskjellige forfattere, og flotte bilder tatt av Øystein Nordås. Boka ble solgt under møtet. |
| **2 min** | Halvor Møllerløkken informerte fra Styreseminaret på Elverum sist lørdag, der Lillehammer Rotary hadde 4 deltakere. Totalt nærmere 100 deltakere fra Hedmark og Oppland. Et positivt og nyttig seminar. |
| **Hovedtema** | Litteraturfestivalen 2019 |
| **Foredragsholder** | Festivalsjef Marit Borkenhagen |
| **Kort om foredraget** | Marit Borkenhagen orienterte om deler av festivalprogrammet, bl.a:  Festivalen vokser og utvikler seg, særlig Pegasus for barn og unge. Festivalens viktigste samfunnsoppdrag er tilbud til de unge, for å øke interessen til å lese bøker. Pegasus-programmer er doblet fra i fjor, nå med totalt 13000 plasser.  Verditing, klima og miljø har fokus i denne festivalen, bl.a ved foredrag av Jostein Gårder. Det blir verditing på Aulestad med diskusjon av verdier.  Komma, tilbudet dobles fra i fjor, - visningsarena for kultur, viktig for den kulturelle skolesekken.  Har et språkfokus – særlig fransk litteratur, der 9 fransk forfattere deltar i den franske løypa.  Samarbeidet med framtidsbiblioteket i Oslo, med bl.a Han Kang fra Sør-Korea – en av verdens fremste fremtidsforfattere.  Bjørnsonsprisen deles for første gang ut under festivalen. Carsten Jensen, dansk forfatter, får årets pris. Festivalen vil løfte Bjørnsonsprisen.  Vil ha mere debatt under festivalen. Tid for debatt på ulike tema i Litteraturhus Lillehammer hver dag under festivalen kl. 1700 – 1830.  Samarbeid med NRK – nasjonal dugnad for demokratiet #helenorgesnakker Arrangement på det nye lokalet Verdensteateret (tidligere Bøndenes hus) 25. mai.  Norsk litteratur i hele sin bredde under festivalen, med bl.a Lars Mytting.  Sigrid Undset – 100 år siden hun flyttet til Lillehammer. Stort seminar om Karen Blixen, Selma Lageløf og Sigrid Undset.  Litteraturfestivalen er et vindu mot verden. Det er mange utenlandske gjester. Planlegger for at Litteraturfestivalen skal delta på bokmessen i Frankfurt i oktober.  Litteraturfestivalen har 100 gode samarbeidspartnere, og 300 fantastiske frivillige. Festivalen har 4,1 faste stillinger og et budsjett på ca. 10 mill kr, der ca. 10% kommer fra bilettinntektene.  Vi fikk presentert et imponerende festivalprogram fra en imponerende organisasjon, som setter både litteraturen og Lillehammer på kartet. Takk Marit! |
| **Referent** | Jørgen Skaug |
| **Neste møte** | Tirsdag 7. mai hos Frelsesarmeen |
| **Neste referent** | Anne |

|  |  |
| --- | --- |
| **Møtetidspunkt** | 23.04.19 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 27 |
| **3 min** |  |
|  |  |
|  |  |
| **Hovedtema** | Egoforedrag |
| **Foredragsholder** | Fysioterapeut Janneke Kersaan |
| **Kort om foredraget** | Janneke ble født i 1953 Winsum, nær universitetsbyen Groningen, i Nederland, hvor hun også gikk på skole.  Utdannet fysioterapeut i hjemlandet, i 1975. Hun kom til Norge i 1977, til jobb i Ålesund. I 1978 kom hun til Lillehammer og startet i jobb på Kløverbakken CP-hjem.  Hun beskrev fysioterapifaget, hvilke muligheter det er for å drive forebygging, gi råd, veiledning og praktisk hjelp til pasienter i alle aldre og med varierende behov. Et fysioterapitilbud vil for en del pasienter være avgjørende for å kunne leve et liv med god livskvalitet.  Janneke ble etter mye etter- og videreutdanning godkjent som spesialist i barnefysioterapi og har stort sett arbeidet med denne gruppen.  Hun hadde et avbrekk v/Fredskorpstjeneste i Tanzania i 2 år (1987-1989). Arbeidet deretter i Lillehammer kommune, på helsestasjonen. Gikk i en periode over i privat praksis for etter hvert å arbeide i fylkets habiliteringstjeneste.Tilbake i privat praksis en stund for så å arbeide som vikar i Lillehammer kommune, bl.a i rehabtjenesten. Fortsatt har hun oppdrag knyttet til barnebehandling i Lillehammer kommune. Hun har gjennom hele sitt yrkesaktive liv bidratt innen faggruppen og hatt diverse kurs og verv. I dag er hun opptatt av barn og barnebarn, fysisk aktivitet og alt hvor hun kan bruke sin livserfaring og kunnskap. |
| **Referent** | Anne W. Henriksen |
| **Neste møte** | 30.04.19, Litteraturfestivalen v/Marit Borkenhagen |
| **Neste referent** | Jørgen Skaug |

|  |  |
| --- | --- |
| **Møtetidspunkt** | 9.april 2019 |
| **Møtested** | Karrieresenteret |
| **Møteleder** | President Elin |
| **Antall m gjester og observatører** | 27, derav 1 gjest |
| **3 min** | Trygve Furre ga en øyevitneskildring fra 9. april fra sin barndoms paradis som 8 åring. Her var mer stoff en til bare tre minutter! |
|  | Aud Hulberg orienterte om Rotarys deltakelse som frivillige under Litteraturfestivalen. Behov for noen flere frivillige! |
|  | President Elin orienterte kort om styremøtet som var holdt i forkant av møtet, og at Aril og Margit ville legge fram forslag om endringer av vedtektene på et seinere tidspunkt  21. mai åpner Litteraturfestivalen og vårt møte avlyses derfor denne dato |
| **Hovedtema** | LAMS – EN OPPDATERING OG STATUSRAPPORT |
| **Foredragsholder** | Amar Bokhari |
| **Kort om foredraget** | Det ble et inspirerende møte med Yawars sønn, Amar som har overtatt videreutviklingen av farens livsverk. Amar kom samtidig med en dypfølt takk til rotaryklubbene i Lillehammer for den interesse og økonomiske støtte som har kommet til LAMS. Etter en vanskelig omstillingsperiode etter Yawars død i 2012, har det vært en positiv utvikling med ny virksomhet, nye produkter og nå en etablert kontakt med Interiørkjeden KID som har skapt både optimisme og framgang.  Dette dreier seg om sosialt entreprenørskap med ordene  PEOPLE – PLANET – PROFIT  President Elin takket av Amar med en gave på 10 000 kroner som styremøtet nettopp hadde bevilget til vårt store internasjonale prosjekt! |
| **Referent** | Anders Ole Hauglid |
| **Neste møte** | 23.april |
| **Neste referent** | Jannecke Kersaan |

|  |  |
| --- | --- |
| **Møtetidspunkt** | Tirsdag 2. april 2019 |
| **Møtested** | Clarion Hotell Hammer |
| **Møteleder** | Elin Lyftingsmo |
| **Antall m gjester og observatører** | 29 medlemmer, 1 obsevatør og 2 gjester |
| **3. minutter** | Kristin Helland orienterte om brosjyren «Fakta om Rotary» som alle har fått. |
|  | Arne Edsberg fortalte litt om ansvaret for kulturstien. Aktuelt i forbindelse med det som skal skje i Terassen. |
|  | Einar Moe mintes tidligere medlem Jan Søilen som har gått bort.  Han opplyste videre at det blir ny dugnad i forbindelse med Birkebeinerløpet 15. juni. |
| **Hovedtema** | Familien Munch - samfunnsbyggere gjennom 300 år. |
| **Foredragsholder** | Johan Storm Munch |
| **Kort om foredraget** | Johan Storm Munch ga en interessant oversikt over familien Munch fra 1600 tallet og fram til i dag.  Familiens våpenskjold viser et ridderhode med lukket visir.  Familiens stamfar er Søren Rasmussen Munch (1686-1748).  Navnet Munch er etter hans stefar. Han var kapteinløytnant i flåten og tjenestegjorde under Tordenskjold og deltok i slaget i Dynekilen.  Foredragsholderen trakk fram en kjent person fra slekten fra forskjellige generasjoner fram til i dag.  Peder Munch (1740-1802) var sønn til stamfaren. Han var prest i Ringebu og Vågå Brydde seg om folket og menigheten og fikk også ryddet opp i de mange skjenkesteder som var i Vågå langs elva Finna. Fikk hjelp av «Storofsen» som rensket opp! Gift med Christine Storm Munch (1746-1825) som var interessert i astronomi, moter og skrev kokebok. Jacob Munch (1776-1839) var Norges første offisielle kunstmaler. Bilde på slottet i Oslo av kroningen av Karl Johan. Fikk årlig 160 spesidaler av kongen for å male.  Johan Storm Munch (1778-1832) var radikal og dikter. Oversatte islandsk ættesaga til norsk. Venn med Herman Wedel Jarlsberg og Karl Johan. Biskop i Kristiansand i 1823. Kona Else Hofgaard Munch (1790-1880) arvet penger og kjøpte Fornebu hovedgård.  Edvard Storm Munch (1780-1847) var bestefar til Edvard Munch. Var stortingsmann og laget en kampanje for å begrense brennevinsbrenning. Resulterte i lov om at ingen kan brenne brennevin dersom de ikke har et kar på minst 400 liter!  PA Munch (1810-1863) begynte som geograf og lagde kart. Skrev norgeshistorie og forsket spesielt på middelalderen. Fikk innpass i Vatikanets arkiver. Husket alt han leste.  Christian Munch (1817-1898) var bror til PA Munch og far til Edvard M. Startet som skipslege på emigrantbåter.  Andreas Munch (1811-1884) var dikter og nasjonalromantiker. Tablå med brudeferden i Hardanger og Ole Bull.  Johan Storm Munch (1827-1908) var bror til Andreas M. og foredragsholderens oldefar. Prest i Wisconsin og senere sogneprest i Horten. Var med på norges skip i flotiljen ved åpningen av Suez kanalen. Tredje skip i rekken p.g.a. norges posisjon som skipsnasjon. Meldte seg ut av statskirken og startet frikirke.  Edvard Munch (1863-1944). Var autodidakt og jobbet dag og natt. Var familiekjær, men samtidig ville han ikke ha noen nær inn på seg. Levde i sin egen boble. Verdensberømt og trenger ingen nærmere presentasjon.  Andreas Munch (1865-1895) var bror til Edvard.  Kristine Munch (1873-1959) var Norges første lege.  Sverre Munch (1898-1970) var industrimann, men kjøpte også Morgenposten.  Nåtidens mest kjente av familien er journalist Jarl Munch (1935-).  Munch familien har hatt svært mange personer som har preget norgeshistorien de siste 300 år. |
| **Referent** | Per Arne Arstad |
| **Neste møte** | Tirsdag 9. april |
| **Neste referent** | Anders Ole |

|  |  |
| --- | --- |
| **Møtetidspunkt** | Tirsdag 19. mars 2019 kl. 1900 - 2000 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 25 medlemmer og 1 hospitant |
|  | Elin åpner med velkomsthilsen og takker de som hadde dugnadsinnsats sist helg ved Birkebeiner arrangement. |
|  | Kristin Helland, medlemskomite.  Vi kan ha en liten brosjyre fra Rotary i lommen og deler ut.  Opplyser at det kommer en jente 19 år fra Tyskland som skal være her i Mai måned. Kristin skal laget program for henne og vi kan bidra hvis vi vet om noe som kan passe for henne. |
|  |  |
| **Hovedtema** | Yrkes- og Egoforedrag |
| **Foredragsholder** | Brit-Olli Nordtømme |
| **Kort om foredraget** | Kristin Valle Halla introduserer Brit-Olli Nordtømme.    Bygda har betydd mye for Brit-Olli. Kvikne i Hedmark fylke, helst ytterst i Tynset kommune. På grensen til Trøndelag. Født på Lundamo 06.01.50.  Flyttet i 1954 til Kvikne pga fars jobb.  Kvikne er en fjellbygd, snille fjell, men værhard.  Flyttet til Tynset på realskole og foreldre var opptatt av hun skulle få utdanning.  Boplikt så de bygde en hytte på Kvikne. (1964-2017)  Flott kirke i Kvikne fra 1652  Bjørnestjerne Bjørnson var født i Kvikne.  Kobbergruver 1670-1789  1789 flom som gjør at det ble slutt på gruvedrift.  Lite organiserte aktiviteter. 500 innbyggere. Var med på all hverdagsaktiviteter fra gårdsdrift m.m.  1965-1977 utdanning Hamar lærerskole- førskolelærerlinje  Lærte om barn og barnas utvikling.  Jobbet først mest praktisk i barnehage, folkehøyskole, senere mer administrativ i offentlige stillinger.  Har tatt mye etter- og videreutdanning i forhold til jobbing med barn og senere mer offentlige retninger.  Viktige områder i hennes liv:           Glad i dyr, hester, hunder.           Glad å gå på ski           Familien, barn og barnebarn           Ungdomsutveksling           Pensjonist og mange forskjellige aktiviteter blant annet           Møbeltapatisering           Sos barnebyer og mye frivillighet.  Takk for et flott foredrag av en aktiv og allsidig dame med mange jern i ilden. |
| **Referent** | Janneke Kersaan |
| **Neste møte** | Neste gang 26. 03. 19 kl. 19 besøk hos Swix.  Kom i god tid og beregn litt god tid.  Vi skal møte adm.dir Thomas Holmestad og en medarbeider til. |
| **Neste referent** | Asbjørn |

|  |  |
| --- | --- |
| **Møtetidspunkt** | 12. mars 2019 kl. 19.00 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** |  |
| **3 min** |  |
|  |  |
|  |  |
| **Hovedtema** | Polio |
| **Foredragsholder** | Victor og Anne Sandvold |
| **Kort om foredraget** | Tidl guvernør Victor Sandvold fra vårt distrikt dro i januar 2019 til India for å besøke og å få informasjon om rotaryprosjektet «Keep India Polio free». Rotary har siden 1985 gitt store økonomisk bidrag og arbeidet aktivt for utryddelse av polio. Bill og Melinda Gates Foundation, Unesco og andre organisasjoner har deltatt noe som hat resultert i at 99.9 % av polio nå er utryddet. Kun 3 land gjenstår, Pakistan, Afghanistan og Nigeria. Alle med få tilfeller.  Polioviruset overføres via dråpesmitte/munnen og er smittsomt. Det rammer hovedsakelig barn under 5 år. Det er etablert verdensomspennende vaksinasjonsprogram.. Barna får 2 dråper på tungen av vaksinen X 3. For å opprettholde det gode resultatet må vaksinasjoner videreføres.  Rotary viderefører sitt engasjement og V. Sandvold oppfordret oss til å delta på denne type tur for å forstå hvilket arbeid som blitr nedlagt av bl. a. rotarianere. |
| **Referent** | Anne W.Henriksen |
| **Neste møte** | 19.03.19. |
| **Neste referent** | Janneke |

|  |  |
| --- | --- |
| **Møtetidspunkt** | Tirsdag 26. februar 2019 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 26 medlemmer, 2 gjester og 2 observatører. |
|  |  |
|  |  |
|  |  |
| **Hovedtema** | Skåppå – en suksess! |
| **Foredragsholder** | Eldrid Rudland, daglig leder i Skåppå |
| **Kort om foredraget** | Skåppå Kunnskapspark AS er kunnskapspark for Lillehammer og Gudbrandsdalen. Skåppå har bokstavelig blitt skåppå ved at kunnskapsparken på Lillehammer og tilsvarende i Gudbrandsdalen slo seg sammen i 2015. Innholdet i Skåppå er omfattende og byr på stort mangfold.  Eldrid Rudland, daglig leder i Skåppå ga oss en bred innføring om innholdet i Skåppå.           Er et innovasjons- og utviklingsselskap som skal arbeide for vekst og nyskaping i bedriftene.           Strekker seg over 12 kommuner, og at bedriftene får tilgang og nærhet til en kompetanseorganisasjon.           Skal være det naturlige førstevalget som kompetansepartner for bedriftene.           Er privat-offentlig eid.           Er programoperatør for SIVA, som bidrar med 2,9 mill årlig i regionen           Omsetning i 2018 10 mill kr., halvparten fra SIVA aktivitet.           Er i dag 7 ansatte, blir 8 i løpet av våren.  Skåppå skal være med på å utvikle Gudbrandsdalens fortrinn – Den smarte grønne dalen (teknologi, landbruk/bioøkonomi og reiseliv).  Tilbubudet i Skåppå:  Programoperatør SIVA – inkubatorprogram og næringshageprogram, kompetansemegling,  Utviklingsprogram for gardsgründer,  Mobilisering  Kompetanseprosjekt  Nettverk og klyngeprosjekt  Verktøy for nyskaping og omstilling |
| **Referent** | Jørgen Skaug |
| **Neste møte** | Tirsdag 5. mars kl. 1800 – 1930 i Litteraturhuset Lillehammer– Henrik Syse om Verdinavigering |
| **Neste referent** | Asbjørn |

|  |  |
| --- | --- |
| **Møtetidspunkt** | Tirsdag 19.2.2019 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 26 medlemmer, en gjest og en observatør. |
| **3. minutter** | Kristin Hille Valla minnet om møtet 5. mars som er et åpent møte på Litteraturhuset med Henrik Syse. |
|  | Det mangler to funksjonærer til dugnaden i forbindelse Birken arrangement.Interesserte melder seg til Einar Moe. |
|  | Ragnhild Falkenberg hadde et humoristisk vinklet innlegg om overvåkningssamfunnet (Google). |
| **Hovedtema** | Eidsiva/Hafslund |
| **Foredragsholder** | Oddleiv Sæle |
| **Kort om foredraget** | Gunner Myhren introduserte kveldens foredragsholder og ga et historisk tilbakeblikk på endringene som har skjedd i kraftbransjen i vårt distrikt. Dette har ført fram til dagens Eidsiva slik vi kjenner det.  Oddleiv Sæle har hatt forskjellige stillinger innen bransjen og er i dag leder av Eidsiva vannkraft som er lokalisert til Lillehammer.  Eidsivakonsernet består av av fem datterselskaper. Det er de som jobber med : bredbåndsnett, drift av strømnett, produksjon av strøm og fornybar energi.  Eidsiva eies av 27 kommuner i både Hedmark og Oppland og begge fylkeskommuner.  Eidsiva har ca. 1000 ansatte og omsetter for ca. 4 milliarder.  Eidsiva vannkraft har en årlig produksjon på 3,5 TWh og har 48 vannkraftverk. De er operatører for mange selskap og har 166 ansatte på Lillehammer.  I de siste 15 år har de bygd flest vannkraftverk i Norge og investert for ca. 8 milliarder. Eidsiva bioenergi har god lønnsomhet i sine fjernvarmeanlegg.  Eidsiva nett har 162’ kunder og Eidsiva bredbånd 55’. I løpet av 2020 regner en med å ha ca. 75’ bredbåndskunder.  Styrene i Eidsiva og Hafslund E-CO er gjennom en intensjonsavtale blitt enige om å se nærmere på muligheten for å slå sammen hovedvirksomheten i de to konsernene. Endelig beslutning om dette blir tatt 9. mai.  Hafslund er nå et rent energiselskap etter at farmasi selskapet Hafslund Nycomed ble solgt. Oslo Lysverker er inngått i selskapet. Datterselskaper er delvis eid av finske Fortum.  I 2018 ble Hafslund AS og E-CO Energi samlet under morselskapet Hafslund E-CO.  Kraftbransjen er i store endringer og en går mot stadig større enheter. Dette gjør det lettere å sikre kostnadseffektivitet, kompetanse og større tekniske utviklingsmuligheter. Små enheter er mer sårbare for å miste deler av sin virksomhet.  Det vil bli tre fusjoner i en eventuell framtidig sammenslåing. For å reflektere de ulike eiernes bidrag til de nye virksomhetene skjer det en delvis overføring av aksjer mellom selskapene.  Nye Eidsiva vil bli eiet 50/50 av Hafslund E-CO og dagens eiere av Eidsiva. Selskapet blir da heleid av kommuner og fylkeskommuner med hovedkontor på Hamar.  Hafslund E-CO sin nettvirksomhet - Hafslund Nett (Norges største nettselskap) slås sammen med Eidsiva Nett.  Eidsivas kraftproduksjon slås sammen med E-CO Energi til et felles produksjonsselskap. Fagmiljø for vannkraft får tilhold på Lillehammer.  Nytt selskap Ny Energi skal ha hovedkontor i Oslo.  Nye Eidsiva vil få en produksjon på 17 TWh og får ca. en million nettkunder.  Avtaleverket for en eventuell fusjon er under utarbeidelse. |
| **Referent** | Per Arne Arstad |
| **Neste møte** | 26.2 |
| **Neste referent** | Jørgen Skaug |

|  |  |
| --- | --- |
| **Møtetidspunkt** | 12. februar 2019 – 25 årsdagen for åpningsseremonien i 1994 |
| **Møtested** | Karrieresenteret |
| **Møteleder** | President Elin Lyftingsmo |
| **Antall m gjester og observatører** | 28 medlemmer |
| **3 min** | ingen |
|  | Kort orientering fra president Elin om styremøtet i forkant. Den obligatoriske velkomstklemmen hadde hun dermed beklageligvis ikke fått tid til! |
|  |  |
| **Hovedtema** | Om Lillehammer sentrum:  «Nøkkelen til å lykkes i en varehandel i nedgang og betraktninger rundt sentrums muligheter og utfordringer» |
| **Foredragsholder** | Guldsmedmester Fredrik S. Frisenberg |
| **Kort om foredraget** | Fredrik er femte generasjon eier og driver av firma Frisenberg. Han ga oss en levende framstilling av sine forgjengeres fortrinn og engasjement for byen og det tradisjonsrike firma. Det var så det løsnet en «begeistringens rullende fonn» i forsamlingen slik Bjørnson ville beskrevet det. Her var ungdommelig pågangsmot og visjoner både for virksomheten og for Lillehammers opprinnelse med dens kvaliteter, og ikke minst for hvordan sentrum kan bevares og utvikles i en tid med store samfunnsendringer.  Alle forgjengerne har satt spor etter seg i byen med sitt engasjement, fra Julius som bidro til at Lillehammer alt i 1894 fikk elektrisk lys, til sønnen, som så mulighetene innenfor turismen og ville utvikle den. Nå har Fredrik siden han overtok i 2007, satset stort på å videreføre de stolte guldsmedmestertradisjonene som firmaet har opparbeidet, samtidig som han ser at det er netthandelen som gir framtidsmulighetene. Handelen på nett bidrar til rundt 30 % av omsetningen. Etter overtakelsen av Gullsmed Engen tvers over gata, utfyller de to hverandre på en utmerket måte. Men for å overleve i Storgata på Lillehammer må også de andre i gata overleve, og kundene, særlig hytteturistene, må strømme til, både for å se, oppleve og handle. Derfor er utviklingen av sentrum viktig for byens framtid. Da blir det viktig å få folket med seg! sa unge Frisenberg med ettertrykk. Her er ideer om parkeringsanlegg i fjellet under byen som krever avklaringer og felles interesser for byens beste. Samarbeid og dialog er viktig, ikke minst for «Dialogbyen Lillehammer». Så blir det kanskje lys i tunellen for den som vil at noe skal skje i Lillehammer sentrum også… |
| **Referent** | Anders Ole Hauglid |
| **Neste møte** | 19. februar |
| **Neste referent** | Per Arne Arstad |

|  |  |
| --- | --- |
| **Møtetidspunkt** | Tirsdag 5. februar |
| **Møtested** | Karrieresenteret, Lhmr. |
| **Møteleder** | Halvor Møllerløkken |
| **Antall m gjester og observatører** | 27 medlemmer |
| **3 min** | Ingen |
|  |  |
|  |  |
| **Hovedtema** | Hva skjer i Helse Innlandet? |
| **Foredragsholder** | Randi Mølmen (prosjektleder) |
| **Kort om foredraget** | Et veldig aktuelt tema, og stor interesse for foredraget.. Nytt sykehus i Innlandet har vært diskutert i mange år, det var påtenkt allerede i 1960, men først nå ser det ut til å bli en realitet. Plasseringen blir ved Mjøsbrua, p.t. ingen endelig avklaring om det blir Gjøvik kommune eller Ringsaker som blir «vinner». Det er stor spenning om Lillehammer for beholde sitt sykehus siden ett av 4 sykehus i Innlandet skal vekk.  Den nye sykehusstrukturen skal ta mange hensyn, ikke minst befolkningsutvikling, flere eldre og liten befolkningsvekst i Innlandet, i 16 av 48 kommuner vil det bli nedgang. Visjonen («Målbilde») er: «Gode helsetjenester til alle som trenger det, uavhengig av alder, bosted, tilhørighet, bosted og økonomi.» Hva er det som driver endringer: Befolkningsutvikling, medisinsk utvikling, teknologisk utvikling. Teknologisk utvikling krever store investeringer, som igjen krever store «volum».  Byggeperiode (fra 2024?) 4-5 år, 8,65 milliarder.  NB! Interesserte finner alle dokumenter på Sykehuset Innlandet sine hjemmesider.  Oppsummering: Et meget interessant foredrag med en meget dyktig og kunnskapsrik foredragsholder! En  lydhør forsamling, med mange spørsmål/synspunkter etter foredraget. |
| **Referent** | Odd A. Bråthen |
| **Neste møte** | 12. februar |
| **Neste referent** | Anders Ole |

|  |  |
| --- | --- |
| **Møtetidspunkt** | Tirsdag 29.01.19 |
| **Møtested** | Karrieresentert |
| **Møteleder** | Elin Lyftingsmo |
| **Antall m gjester og observatører** | 24 medlemmer, 2 gjester. |
| **3 min** | 0- |
|  |  |
|  |  |
| **Hovedtema** | Utvekslingsstudenter orienterer om sine erfaringer |
| **Foredragsholder** | Norske Ranveig og argentinske Pilar |
| **Kort om foredraget** | 2 rotary-utvekslingsstudenter fra 1996 samtalte m/Margit (Bjugstad) om sine erfaringer som 17/18 åringer med store utfordringer v/ skolegang og opphold i helt ukjente land. Ranveig hadde far m/medl.skap i rotary og kjente til utvekslingsordningen via ham. Pilar mer tilfeldig v/bror som dro ut og stimulerte henne til å gjøre det samme. Norge var helt ukjent for henne og virket «eksotisk», et tilfeldig valg. Ranveig havnet i Argentinas nest største by, Cordoba m/ 2 mill innb., Pilar i småbyen Lillehammer. Språket var for begge vanskelig til å begynne med. Ranveigs første vertsfam. hadde 7 barn, 2 hunder og katt (3 vertsfamilier totalt). Hun følte seg raskt inkludert. Pilar gikk på norsk språkkurs for innvandrere og strevet noe m/venner den første tiden. Hun ble etter hvert godt integrert, kastet seg ut i snakk, fikk venner og stortrivdes. Ranveig har fortsatt god kontakt m/samtlige familier. Hennes norske foreldre kjøpte hus i Cordoba som hun og øvrig fam har brukt flittig i 15 år. Hun innså at å dele Argentina m/foreldrene sine ville bety mye for dem alle. Argentinske Pilar har vært tilbake i Norge flere ganger, også medbringende sønn og kjæreste. Hun lærte å verdsette vinteren med sin renhet, kjølighet og mulighet til å gå på ski!  Begge opplevde at de ble styrket av sitt utvekslingsår, modnet og lærte henholdsvis spansk og norsk, ble trygge på egne verdier, nytt språk. Deres eventyrlyst og nysgjerrighet var utgangspunkt for deres rike og utrolig positive utvekslingsår. De var begge trygge i samtlige familier.  Margit trakk frem at fred og konfliktløsning var rotary-mål og at ungdomsutveksling er en måte å bidra til dette på.  Pilar viste drikkekopp m/grønn the, og ett sugerør til alle, bød på sjokoladekake, hvoretter kjæresten, Mario, viste flott billedserie fra Norge. I tillegg leste han et skriv, på norsk. |
| **Referent** | Anne |
| **Neste møte** | 05.02.19 |
| **Neste referent** | Odd Arnfinn Bråthen |

|  |  |
| --- | --- |
| **Møtetidspunkt** | Tirsdag 22.01.19 |
| **Møtested** | Karrieresenteret |
| **Møteleder** | Elin Lyftingsmo |
| **Antall m gjester og observatører** | 35 medl + 1 gjest |
| **3 min** | Appell fra Per Rasmussen til å stille på «Møt den nye naboen», Sendte rundt liste. |
|  |  |
|  |  |
| **Hovedtema** | Barnevernloven §1-1 skal sikre at barn og unge som lever under forhold som kan skade deres helse og utvikling, får nødvendig hjelp, omsorg og beskyttelse til rett tid. Loven skal bidra til at barn og unge møtes med trygghet, kjærlighet og forståelse og at alle barn og unge får gode og trygge oppvekstvilkår.  Lillehammer mottok i 2018 404 bekymringsmeldinger. Barnevernet er gitt en koordinerende rolle. Barnevernet svarer på bekymringsmeldinger fra ulike hold, politi, skole, alle off. instanser mfl. Aldersgruppen er fra 0-18 år, noe som kan forlenges til 23 år forutsatt at tiltakene har startet før fylte18 år.Tiltaksteamet er forpliktet til å iverksette tiltak. Det gjøres undersøkelser for å kartlegge. Det er imidlertid frivillig å ta imot hjelpetiltak. Alle off. instanser har opplysningsplikt. Hjelpetiltak legges opp etter barnas behov, de skreddersys. De fleste sakene i 2018 var basert på foreldres manglende ferdigheter, deretter kom psykiske lidelser og vold. 2dre linje, Fylkesnemda, behandle meldte saker i neste nivå- noe som kan ta tid. Disse kan gå videre til Tingretten. Saker kan tas opp hvert år, men Fylkesnemda kan si nei til å ta opp sak. Sjelden sakene går til Lagmannsretten. Lillehammer har 4 bofellesskap for unge mindreårig, 1 pike ellers bare gutter. Flest afghanere, 1 fra Eritrea. Oppgavene kan være vanskelige ift kulturelle forskjeller. Lillehammer kommune har34 ansatte. |
| **Foredragsholder** | Barnevernsleder Inger Jevne og barnevernfaglig leder Anette Kvalheim |
| **Kort om foredraget** | Hvordan står det til med norsk barnevern i vår region? |
| **Referent** | Anne |
| **Neste møte** | 29.01.19, ang utvekslingsstudentordningen. |
| **Neste referent** | ? |

|  |  |
| --- | --- |
| **Møtetidspunkt** | Mandag 14.01.2019 |
| **Møtested** | Biblioteket |
| **Møteleder** | Elin Lyftingsmo, Madeleine Cederstrøm (NRK) |
| **Antall m gjester og observatører** | ca 150 |
| **3 min** |  |
|  |  |
|  |  |
| **Hovedtema** | Store endringer i offentlig sektor - Hva betyr det for Lillehammer? |
| **Foredragsholdere** | Aud Hove (fylkesvaraordfører, Sp), Per Morten Lund (regionvegsjef, Vegvesenet), Ingunn Trosholmen (varaordfører, Lillehammer kommune), Asbjørn Lund (fylkesberedskapssjef, Fylkesmannen i Innlandet) |
| **Kort om foredraget** | |  | | --- | |  |   Det var stort engasjement og hele 230 til stede under kveldens åpne møte i Biblioteket, som Lillehammer og Mesna Rotary arrangerte i samarbeid med Litteraturhus Lillehammer.  Her ble det stilt spørsmål om de store endringene i Offentlig sektor i vår region er til beste for innbyggerne.  Det var gode opplysende innlegg fra regionalvegsjef Per Morten Lund, fylkesvaraordfører Aud Hove, varaordfører i Lillehammer kommune Ingunn Trosholmen og beredskapssjef hos fylkesmannen Asbjørn Lund. Madeleine Cederstrøm var strukturert og dyktig debattleder. Flere av tilhørerne i salen ga kommentarer og stilte spørsmål til innlederne. |
| **Referent** | Arild |
| **Neste møte** | Barnevernet i Lillehammer |
| **Neste referent** |  |

|  |  |
| --- | --- |
| **Møtetidspunkt** | Tirsdag 8.1.2019 |
| **Møtested** | Karrieresenteret |
| **Møteleder** | Elin Lyftingsmo |
| **Antall gjester og observatører** | 33 medlemmer og en gjest |
|  |        Elin Lyftingsmo ønsket velkommen og orienterte om vinterens møteprogram.         Per Rasmussen fortalte om prosjektet «Møt din nye nabo» som fortsetter, men i andre lokaler. Vaktliste ble sendt rundt.         Kristin Hille Valla minnet om neste møte som er et åpent møte sammen med Mesna Rotary. Temaet er: «Store endringer i offentlIg sektor i vår region. Til beste for innbyggerne?» Media er varslet.         Marit Bjugstad takket for et vellykket og hyggelig julebord på Egon. |
|  |  |
| **Hovedtema** | Hva motiverte for medlemskap i Lillehammer Rotaryklubb. |
| **Foredragsholder** | Kristin Helland |
| **Kort om foredraget** | Medlemmene ble bedt om å diskutere og svare på noen spørsmål. Følgende tre spørsmål ble forelagt for gruppesamtaler:   1. Hva visste DU om Rotary før du ble invitert til klubben som observatør? 2. Hva tror DU det er viktig å ta med i markedsføringen av Rotary-bevegelsen. 3. Hva tror DU det er viktig å ta med om du ønsker å markedsføre KLUBBEN Lillehammer Rotary? (og hvilke forslag har du til forbedringer).   Svarene ble samlet inn for oppsummering.  Underveis i diskusjonene kom det også fram mange gode historier fra de som har vært medlemmer en stund. |
| **Referent** | Per Arne |
| **Neste møte** | 14.1.2019 Store endringer i offentlig sektor i vår region. Til beste for innbyggerne? |
| **Neste referent** |  |
|  |  |